ועדת העלייה, הקליטה והתפוצות, כנסת 25, פרוטוקול מספר 37, 2023-03-21 00:00

עודד פורר: אני פותח את הדיון, היום 21 במרץ 2023, כ"ח באדר תשפ"ג

עודד פורר:  הנושא הוא מצב לימודי העברית באולפנים לעולים חדשים בשנת 2022, היערכות לשנת 2023

עודד פורר:  אנחנו בדיון מעקב נוסף לסדרת הדיונים שקיימנו

עודד פורר:  זו הישיבה החמישית שהוועדה מקיימת בנושא האולפנים, ועדיין אין בשורות

עודד פורר:  500 מורות ומורי אולפן

עודד פורר:  אני יודע שהייתה שביתה, או פתאום הרבה מאוד הרגישו לא טוב

עודד פורר:  יש הסוגיה של האולפנים, שתכף נשמע מהסוכנות היהודית אם הם הצליחו לגייס את התקציב או לא

עודד פורר:  אז בואו נשמע איפה אנחנו עומדים

עודד פורר:  נתחיל במשרד האוצר

עודד פורר:  מה מצבנו?     

דניאל בלנגה: דניאל בלנגה, אגף תקציבים

דניאל בלנגה:  אין כרגע שינוי מהישיבה הקודמת שהייתה

דניאל בלנגה:  בעיקרון, עמדתנו נשארה אותו דבר

דניאל בלנגה:  היה הסכם שכר של ההסתדרות, מאוד גדול, של בערך 4

דניאל בלנגה: 5 מיליארד שקלים

דניאל בלנגה:  הוחלט בהסכם השכר הזה שלא להכניס את מורי האולפנים מכל מיני טעמים

דניאל בלנגה:  ככל שההסתדרות רוצה לעשות שינויים בתוך ההסכם - - -     

עודד פורר: אז מה היה הסיכום? אתה חוזר על דברים שהם לא נכונים, דניאל

עודד פורר:  גם שר האוצר אמר פה בוועדה גם על דעת הסתדרות המורים, ואני גם מכיר את זה קצת במקרה, מהממשלה הקודמת

עודד פורר:  היה סיכום שלא עושים את זה בהסכם השכר הזה, ויעשו הסכם שכר נפרד למורי האולפנים

עודד פורר:  זה היה הסיכום

דניאל בלנגה: בסדר גמור, כמובן, הסיכום הוא לגיטימי, אני רק אומר, בסוף, מורי האולפנים הם תחת ההסתדרות, וההסתדרות החליטה מהטעמים שלה, בין אם סיכום עם שר האוצר או מטעמים אחרים, שלא להכניס את מורי האולפנים לתוך הסכם השכר

דניאל בלנגה:  זה המצב הנתון

דניאל בלנגה:  ככל שהם רוצים לעשות תעדוף בתוך הסכם השכר הקיים, הם יכולים

עודד פורר: זאת אומרת, משרד האוצר, מבחינתו, אין ולא יהיה הסכם למורי האולפנים

עודד פורר:  זה מה שאמרת

עודד פורר:  אמרת, אם אתם רוצים, זה בתוך ההסכם ההוא, תורידו ממורים אחרים, תיתנו למורים האלה, תשנו את ההסכם

עודד פורר:  אתה לא אומר, יש הסכם, עכשיו אנחנו עושים הסכם חדש

עודד פורר:  מבחינת משרד האוצר, אנחנו מתייחסים להסכם השכר הקודם, הוא הסכם השכר, או שישנו אותו, או שישאירו את המצב הקיים

דניאל בלנגה: אני אומר שאופציה אחת היא לשנות את הסכם השכר ולתת את ההעלאה למורי האולפנים, האופציה השנייה - - -     

עודד פורר: על חשבון מי? אתה אומר, אני פותח את ההסכם

עודד פורר:  אני אוריד ממישהו אחד, ואתן למישהו אחר

עודד פורר:  אני לא מוסיף כסף

עודד פורר:  זה התקציב הקיים, לא ניתן יותר כסף למורי האולפנים

דניאל בלנגה: אני לא יודע

דניאל בלנגה:  מה שעושים בתוך הסכם השכר זה עניין של ההסתדרות יחד עם אגף שכר, מה שהם מחליטים

דניאל בלנגה:  אבל בסוף, בשביל להישאר במסגרת התקציב, זו אופציה אחת

דניאל בלנגה:  האופציה השנייה היא באמת ששר החינוך או שר הקליטה או הממשלה יחליטו להקצות כסף נוסף בשביל מורי האולפנים

עודד פורר: משרד האוצר מסרב להקצות כסף למורי האולפנים

דניאל בלנגה: אנחנו לא מסרבים להקצות כסף

דניאל בלנגה:  אני אומר שכרגע לא הוקצה כסף

דניאל בלנגה:  אני חד-משמעית לא מסרב להקצות את הכסף

עודד פורר: פניתי אליך בבקשה שתקצו

עודד פורר:  בדיון הקודם ובזה שלפניו

עודד פורר:  אתה כל פעם חוזר ואומר שאחרים יקצו

עודד פורר:  זה אומר שאתה מסרב

דניאל בלנגה: בסוף, מורי האולפנים הם תחת אחריות משרד החינוך, וכמובן משרד הקליטה

דניאל בלנגה:  אנחנו הצגנו בפני המשרדים, לפני דיוני התקציב, אמרנו להם, הנושא הזה הוא על הפרק, תביאו בחשבון אם אתם רוצים לתעדף אותו במסגרת דיוני התקציב

דניאל בלנגה:  כרגע הוחלט שלא, ולכן זה המצב

עודד פורר: אני חוזר ואומר, אני אשאל גם את המשרדים האחרים מה סדרי העדיפויות שלהם

עודד פורר:  אני שואל את משרד האוצר, מבחינתו הוא לא מוכן להקצות כסף להסכם האולפנים?     

דניאל בלנגה: מבחינתי, אני כמשרד האוצר לא מקצה כסף עבור הסכמי שכר שנסגרו

עודד פורר: הסכמי שכר הם דברים חדשים בתקציב, מביאים אותם בתקציב כחלק נפרד

עודד פורר:  זה לא משהו שהוא בתקציב השוטף של המשרדים באופן שוטף

עודד פורר:  לכן אני אומר, אתם לא מוכנים להוסיף תקציב כדי שיהיה הסכם שכר עם מורי האולפנים

עודד פורר:  אני אומר, משרד האוצר מוכן להוסיף תקציב? אתה יכול להגיד לי, שמע, אני בתוך המסגרת הקיימת יודע שאני אדע לעמוד ב-30,000,000 שקלים, ב-25,000,000 שקלים

עודד פורר:  אתה יכול גם להגיד לי, אדוני היקר, מבחינתנו אין בתקציב תוספת לטובת הסכם שכר עם מורי האולפנים מעבר לכל מה שקיים היום במשרדים

דניאל בלנגה: כרגע אין תוספת תקציבית למורי האולפנים

עודד פורר: מה זה כרגע? בעוד שנה? בעוד שנתיים? מתי? אחרי שלא יהיו אולפנים?     

דניאל בלנגה: אני אומר, כרגע זה המצב

עודד פורר: אגף שכר

שירה גרוס: 	כפי שאמרתי בעבר, אנחנו נכונים לערוך הסכם, עשינו עבודה רבה בנושא, יש מתווה שמגובש יחד עם משרד החינוך

שירה גרוס:  אנחנו לא חושבים שנכון לנהל משא ומתן ללא מסגרת תקציבית או ללא דירקטיבה מהנהלת המשרד

עודד פורר: אין כזאת? זאת תשובה שאני עדיין לא מקבל

עודד פורר:  הנהלת המשרד, לא מעניין אותה הסיפור

שירה גרוס: אנחנו לא שמענו מהנהלת המשרד שיש תקציב לנושא

עודד פורר: משרד החינוך

מעוז ביגון: מעוז ביגון, מנהל האגף לחינוך מבוגרים

מעוז ביגון:  בהתעלם מהדברים שנאמרו קודם, אנחנו נערכים לקליטת כמאה מורים חדשים, זה הצפי, זה החוסר שקיים אצלנו

מעוז ביגון:  התהליך שכבר בנינו, של השתלמות מסודרת של קליטת מורים חדשים בעלי תפקידים באולפנים בהתאם למתווה שסוכם, רכזים פדגוגיים, מורים מתווכים למורים החדשים, תוספת של חדרי לימוד שנצטרך כמובן בעקבות הגידול במורים שיהיה לנו

מעוז ביגון:  לכל הדברים האלה אנחנו נערכים כדי ששנת הלימודים הבאה, ואצלנו שנת לימודים זה כל שבוע, תיפתח כמו שצריך, אם יהיה הסכם מסודר

מעוז ביגון:       אני יודע שעמדת משרד החינוך בשם השר והמנכ"ל, הנושא של הסכם השכר נמצא על שולחנם, והם מקווים שבהקדם העניין ייסגר

מעוז ביגון:  זה המשפט הרשמי מטעם משרד החינוך

מעוז ביגון:       במסגרת ההתארגנות לשנה הבאה, הסברתי

מעוז ביגון:  במסגרת הסכם השכר, מה שנאמר זה ששר החינוך יואב קיש, והמנכ"ל אסף צלאל, זה נמצא על שולחנם

עודד פורר: זה לא נשמע ככה

מעוז ביגון: אני יודע להגיד, למשל, ביום רביעי האחרון התקיימה פגישה אצל המנכ"ל יחד עם יפה בן דוד כדי לקדם את הנושא הזה

מעוז ביגון:  אני לא יודע מה היה בפגישה

מעוז ביגון:  משרד החינוך נפגש איתי ועם הצוות שלנו, נציגות מהצוות, ממש לפני כמה ימים, גם המנכ"ל

מעוז ביגון:  אני יודע שזה נמצא על השולחן כי אני מדווח

מעוז ביגון:  את הפרטים אני לא יודע, אני רק יודע שזה בהחלט נמצא על סדר היום

עודד פורר: מצטרף אלינו מאיר אסרף, הסתדרות המורים

עמי אסף: שלום, אדוני

עמי אסף:  אז אני אדווח מה היה בפגישה

עמי אסף:  שלום, שירה, מה שלומך? לא השתתפתם בפגישה

עמי אסף:  אולי אנחנו צריכים להתחיל לקבוע פגישות כאן, כי אם לכאן אתם מגיעים ולפגישות לא, אז חבל מאוד

שירה גרוס: לפחות אנחנו מגיעים בזמן, מאיר

עמי אסף: אני הגעתי לכנסת בזמן

עמי אסף:  אני עושה את כל מה שאפשר כדי לעזור לעובדי ההוראה, ואני אמשיך כך

עמי אסף:  אבל להגיד לפגישה עם מנכ"ל משרד החינוך ולגלות שנציגי האוצר שהוזמנו לא התייצבו לפגישה, בלי הודעה מראש, זה דבר שבעיניי הוא מתחת לכל ביקורת

שירה גרוס: בהחלט עם הודעה מראש, מהרגע שקיבלנו זימון אמרנו שאנחנו לא מוכנים לשבת

עמי אסף: את רוצה, אני גם אכנס לדברייך

עמי אסף:  אני אחכה לדברייך ואז אני אכנס בהם

עמי אסף:  מבחינתנו זה מתחת לכל ביקורת

עמי אסף:  אנחנו נמשיך לפעול בשיתוף פעולה עם משרד החינוך ומשרד האוצר כדי לשפר את התנאים של עובדי האולפנים ללימוד עברית

עמי אסף:  אבל הדרך שבה עושים את זה, הדרך שבה מתנהל משרד האוצר בהקשר הזה, היא מתחת לכל ביקורת

עמי אסף:  מתחת לכל ביקורת

עמי אסף:  העובדה שאנחנו ממתינים ואומרים לעובדים היקרים, תמתינו לפגישה, הפגישה לא מבוטלת, אמרנו את זה בדיון הקודם, ואז אנחנו מגיעים לפגישה ומתבזים ומגלים שנציגי האוצר לא מתייצבים לפגישה, זה בעיניי דבר הזוי

עמי אסף:  סליחה, הזוי

עמי אסף:       מדובר על סקטור קטן

עמי אסף:  הטיעונים שאין תקציב הם מופרכים

עמי אסף:  שהרי תמיד אין תקציבים להסכמי שכר, תמיד התקציבים של הסכמי שכר הם תקציבים תוספתיים

עמי אסף:  אז הסיפור שאין תקציב ונחכה לחוק התקציב, זה גרירת רגליים מיותרת

עודד פורר: אני אשאל אותך שאלה כזו, מאיר

עודד פורר:  הנתונים כבר די ברורים, אני חייב לומר, גם לא מתחדשים פה מפגישה לפגישה

עודד פורר:  אני יודע מה הכלים שלי, אני גם יודע מה הכלים שלך, של ארגון הסתדרות המורים

עודד פורר:  מה אתם מתכננים לעשות?     

עמי אסף: אנחנו, כמו תמיד, נוהגים במידתיות

עמי אסף:  למרות התדמית שאולי מנסים לתאר, שהסתדרות המורים היא משביתה עם אצבע קלה על ההדק, אנחנו ממש לא

עמי אסף:  אנחנו פועלים בדרך מידתית ונמשיך לנהוג בדרך מידתית גם ועל אף מאמצי הגורמים האחרים להראות כאילו אנחנו ארגון קיצון

עמי אסף:  הסתדרות המורים היא לא קיצונית

עמי אסף:  היא גוף מידתי, אבל יש גבול גם למידתיות הזאת

עודד פורר: אני חושב שאתם מה-זה רחמנים

עודד פורר:  לא הייתם ככה בדברים אחרים

עודד פורר:  אני זוכר את הארגון שלכם משבית מהיום למחר את הלימודים עוד לפני שבכלל מישהו דיבר על משהו

עודד פורר:  אתם מבינים שהולך להיסגר מפעל של עשרות שנים, שנבנה, של מורות ומורי האולפנים, הוא ייסגר

עודד פורר:  שלא תטעו

עודד פורר:  החבר'ה האלה לא יישארו לשנה הבאה

עודד פורר:  החבר'ה האלה לא יישארו

עודד פורר:  תכף אני אשמע ממשרד הקליטה

עודד פורר:  אני יודע מה אני הייתי עושה בממשלה באירוע כזה

עודד פורר:  אבל זה לא משהו שאפשר לחיות איתו בשלום

עודד פורר:  אתה לא צריך שאני אסביר לך מה זה חודש מרץ במערכת החינוך

עמי אסף: אני מודע היטב לדברים ואני חושב שאנחנו, את החלק שלנו במשוואה, מבצעים

עמי אסף:  זאת אומרת, החלק שלנו הוא לדרוש הסכם שכר לתיקון העוולות שיש לסקטור הזה

עמי אסף:  אנחנו לא נוותר גם אם לא יהיו - - -     

עודד פורר: משרד האוצר לפני חמש דקות אמר, לא יהיה הסכם שכר חדש, אתם רוצים – תפתחו את ההסכם הקיים

עודד פורר:  מה תעשו? זאת התשובה

עודד פורר:  קיבלתם תשובה מהממשלה

עודד פורר:  תשובת הממשלה להסתדרות המורים על טענתה: תפתחו את הסכם השכר הקיים, אנחנו לא מוסיפים שקל

עמי אסף: אז אנחנו מתנגדים לזה

עמי אסף:  זה לא מה שסוכם

עמי אסף:  שר האוצר לשעבר הגיע לכאן בעצמו ואמר במילותיו את מה שהוא סיכם

עמי אסף:  אנחנו נעשה את כל מה שהחוק מתיר לנו

עמי אסף:  כל הצעדים המשפטיים והצעדים הארגוניים שנמצאים על הפרק עדיין נמצאים על הפרק ואנחנו נפעיל אותם

עודד פורר: אני עורך דין פחות טוב ממך, אני גם מבין פחות ממך בדיני עבודה, מה הצעד המשפטי הראשון שאתם יכולים לנקוט?     

עמי אסף: אני מייעץ רק ללקוחותיי

עודד פורר: אתם

עודד פורר:  מה אתם הולכים לעשות? הלקוחות שלך, חלקם מאזינים לנו בזום או דרך אתר האינטרנט, הם רוצים לשמוע, מה תעשה הסתדרות המורים לטובת העניין הזה?     

עמי אסף: אני אומר לאנשים שהסתדרות המורים מייצגת, לעובדי ההוראה ועובדות ההוראה היקרים, ואני פונה אליהם מכאן ואני אומר להם, אנחנו נעשה כל דבר שאפשר, כל צעד חוקי, כדי לשפר את תנאי העבודה והשכר

עמי אסף:  יש מגוון צעדים חוקיים, ואנחנו לא נהסס להפעיל אותם, כפי שלא היססנו, ואדוני ציין, בנושאים אחרים

עמי אסף:  אין היסוס כאן

עודד פורר: זה לא נראה ככה

עודד פורר:  משרד העלייה והקליטה

סיון גולדשטיין-הבר: שלום

סיון גולדשטיין-הבר:  קודם כול אני אגיד שאנחנו שותפים, כמובן, גם להערכה הגדולה כלפי המורות וגם לדאגה הגדולה כלפי המפעל הזה

סיון גולדשטיין-הבר:  אנחנו, כידוע, שותפים לתקצוב חלקי בנושאים שונים באולפנים, ביניהם גם שכר המורים, אבל אין לנו שום סמכות להתערב בהסכמי השכר

סיון גולדשטיין-הבר:  אנחנו ממשיכים להיות בתמונה, אבל לא להתערב בהסכמי השכר

סיון גולדשטיין-הבר:       באחריות שלנו נמצאת התמונה הכוללת של הדבר הזה שנקרא לימודי עברית למבוגרים, בין השאר, וכרגע הדרך שלנו, לצד התמיכה במורות ובמפעל הזה, הדרך שלנו להימנע מלהעמיק את המשבר היא גם להרחיב את השוברים לאולפנים הפרטיים, שאני יכולה לעדכן שמתחילת 2023 אנחנו כבר עומדים על יותר מ-4,000 שקיבלו אישור עקרוני ללמוד, מתוכם כ-2,000 התחילו ללמוד, והאחרים בשלבי תחילת לימודים

סיון גולדשטיין-הבר:  כלומר, קיבלו את האישור העקרוני וטרם התחילו ללמוד, אבל אנחנו במספרים שהם כבר מספרים יותר משמעותיים, כבר פי 1

סיון גולדשטיין-הבר: 5 מהתקציב השנתי שלנו בשנה רגילה לדבר הזה

סיון גולדשטיין-הבר:  שזו הדרך שלנו להמשיך ולתת פתרון לעולים שמגיעים

סיון גולדשטיין-הבר:       לצד זה יצאנו בהליך אסטרטגי מקיף כדי ללמוד ולמצוא תוכנית כוללת מחדש לכל הדבר הזה שנקרא לימוד עברית למבוגרים, שכמובן האולפנים הממלכתיים הם חלק מהפתרון, הם חלק משמעותי בפתרון, אבל הם לא הפתרון כולו

עודד פורר: לגבי אולפנים נוספים, היו כמה נקודות שעלו, לא מורכבות

עודד פורר:  הבנתי כבר מהצוות המקצועי שהיה פה בדיון הקודם, שזה להגדיל את הכיתות בוואוצ'רים כדי לאפשר ליותר אנשים ללמוד על אותה הפלטפורמה

סיון גולדשטיין-הבר: אני מודה שחוץ מהדרישה המתמשכת של האולפנים הפרטיים להעלות את סכום הכסף שהם מקבלים, אני לא בטוחה לאיזה נושא זה נותן כרגע מענה

סיון גולדשטיין-הבר:  כי כרגע אין עולה שמבקש שובר, ולא מקבל אותו

סיון גולדשטיין-הבר:  האתגר שלנו כרגע עם האולפנים הפרטיים הוא יותר על איכות הלימודים, בחלקם, מאשר על כמות התלמידים

סיון גולדשטיין-הבר:  ולכן, דווקא כרגע להוסיף עוד תלמידים לכיתה, זה יכול להוסיף עוד כסף לאולפן הפרטי, אבל אני לא רואה כרגע, לא איך זה משפר לי את האיכות של הלימודים, ולא איך זה נותן לי כרגע פתרון למשהו שחסר

עודד פורר: הם בסוף מוגבלים מבחינת פסיליטיס

סיון גולדשטיין-הבר: זו בעיה של האולפן

סיון גולדשטיין-הבר:  אבל לי, היום כמשרד, אני נתתי להם פחות שעות כדי ללמד את מה שמשרד החינוך עושה ב-500 שעות

עודד פורר: את אומרת, אין בעיה של ואוצ'רים

עודד פורר:  אבל הוואוצ'רים הם לכל מיני אולפנים

עודד פורר:  גם באולפנים הפרטיים יש אולפנים יותר טובים ויש אולפנים פחות טובים; אולפנים שכנראה היית שולחת מישהו ללמוד, ויש אולפנים שלא בטוח שהיית שולחת מישהו ללמוד בהם

עודד פורר:  אולפן טוב הוא מלא

עודד פורר:  אני לא נתקלתי באולפנים ריקים

סיון גולדשטיין-הבר: אנחנו לא שמענו משום אולפן אמירה של אני כרגע לא יכול לקבל תלמידים חדשים

סיון גולדשטיין-הבר:  לא שמענו את זה משום אולפן, זה גם לא נאמר, למיטב הבנתי, בסיור שעשיתם

עודד פורר: דב ליפמן כמעט קופץ מהכיסא

דב ליפמן: כן, רק בגלל שאנחנו מקבלים את הפניות מעולים, שמדברים על הכמויות שבכל כיתה ולא יכולים להיכנס לכיתות

סיון גולדשטיין-הבר: אלה האולפנים הממשלתיים

סיון גולדשטיין-הבר:  כולם מפנים אותם לאולפן פרטי

סיון גולדשטיין-הבר:  זה גם עבר כבר בכל המרחבים שלנו, וגם כל העולים קיבלו הנחיות, הודעות, סרטונים בשפה שלהם

סיון גולדשטיין-הבר:       הפרויקט עם הסוכנות היהודית נבחן כחלק מהתוכנית האסטרטגית הכוללת שאנחנו כרגע עושים

עודד פורר: מתי תסתיים הבחינה?     

סיון גולדשטיין-הבר: אני מקווה שבתוך כמה חודשים

עודד פורר: סליחה, סיון, איפה אתם חיים?      

סיון גולדשטיין-הבר: אנחנו חיים במציאות שבה הפתרון כיום הוא פתרון לא מספיק טוב

סיון גולדשטיין-הבר:  הפתרון המיידי שלנו הוא הרחבת השוברים

סיון גולדשטיין-הבר:  ופתרון שהוא כולל יותר חייב להיות פתרון שעובר דרך כל הנושאים

עודד פורר: סיון, אתם חיים במציאות היום שעולה חדש למדינת ישראל, היום, ממתין סדר גודל של שנה לאולפן

עודד פורר:  שנה

סיון גולדשטיין-הבר: יתקן אולי מעוז את הזמנים, אבל לאולפן ממשלתי

עודד פורר: עלו פה רופאים בדיון הקודם, עם 14 שנות ותק, ממתינים שנה

סיון גולדשטיין-הבר: הפתרון של הסוכנות הוא ממילא לא הפתרון שלהם

סיון גולדשטיין-הבר:  הפתרון של הסוכנות, אני בטוחה שהוא מצוין

עודד פורר: פתרון האולפנים – אנחנו לא רוצים לפתור

עודד פורר:  לא רוצים לפתור

עודד פורר:  משרד האוצר לא נותן כסף, משרד הקליטה אומר זה לא העסק שלי, משרד החינוך אומר זה עסק של משרד האוצר, מכדררים את הכדור הזה

עודד פורר:  פתרון הוואוצ'רים, אתם אומרים, אין שום בעיה

עודד פורר:  בינתיים העולים לא לומדים עברית

עודד פורר:  זה המצב

עודד פורר:  את אומרת לי, אנחנו עושים תוכנית אסטרטגית שבעוד כמה חודשים יהיו התוצאות שלה

עודד פורר:  בשנה האחרונה עלו 75,000 עולים, בחצי השנה הקרובה, בכמה החודשים האלה, סטטיסטית יעלו כנראה 35,000–37,000 עולים

עודד פורר:  אתם בשנה רגילה רגילים לטפל בין 20,000 ל-30,000 עולים

עודד פורר:  אם היה פקק של שנה, אתם תעברו לפקק של שנה וחצי

סיון גולדשטיין-הבר: אין היום עולה שמבקש שובר לאולפן פרטי ולא מקבל אותו

סיון גולדשטיין-הבר:  הפתרון של הסוכנות הוא טוב כמו הרבה פתרונות אחרים

סיון גולדשטיין-הבר:  אני לא יכולה לתת להם היום תעדוף בלי שעשיתי תוכנית כוללת

סיון גולדשטיין-הבר:  כמובן, פתחנו בפניהם את האפשרות לעבוד בארץ ולהיבחן במבחנים שלנו

סיון גולדשטיין-הבר:  את ה-1,800,000 גם הסוכנות יודעת להעמיד לשולחן, לא רק משרד העלייה והקליטה

עודד פורר: בואי נסכם שאם אני חצי שנה ממתין לאולפן, יסתיים לי סל הקליטה וגם דמי הסתגלות אני כבר לא מקבל כי ביטלתם אותם

עודד פורר:  כדי להירשם לאולפן ואוצ'ר אני צריך לשלם 7,500 שקל

עודד פורר:  אני לא מקבל את זה, נכון?      

סיון גולדשטיין-הבר: אתה מקבל את זה בהחזר או משלם בצ'קים דחויים

עודד פורר: בתוך כמה חודשים

עודד פורר:  מאיפה אני אקח את ה-7,500 שקל?     

סיון גולדשטיין-הבר: אתה מקבל את זה בהדרגתיות תוך כדי הלימודים, אבל אני לא מבטלת את הטענה שלך

סיון גולדשטיין-הבר:  כיום זה הפתרון שיש לנו כדי להתמודד עם העומס הזה, מתוך רצון לייצר מניפת מענים משמעותית

עודד פורר: אתם מספרים לי את הפתרונות הקיימים, שהביאו אתכם למצב שעולים לא לומדים עברית

עודד פורר:  לא שיניתם משהו בחודשיים האחרונים

עודד פורר:  המצב לא השתפר

סיון גולדשטיין-הבר: הרחבנו משמעותית את מספר השוברים

סיון גולדשטיין-הבר:  אנחנו נמצאים עכשיו בחודש מרץ, ואנחנו כבר אישרנו פי 1

סיון גולדשטיין-הבר: 5 שוברים משיש לנו בשנה רגילה, ואנחנו בחודש מרץ

סיון גולדשטיין-הבר:  כלומר, אנחנו עושים כל מאמץ לתת פתרון לדבר הזה, כרגע דרך האפיק הזה, ששוב, יש לי עליו ביקורת, אני לא מסתירה אותה

סיון גולדשטיין-הבר:  אבל את השינוי אנחנו כבר נעשה בצורה שלמה שיוכלו להיערך אליה ושיהיה חלק מתמונה כוללת, גם שמתעסק בשוברים הפרטיים, גם שמתעסק במענים נוספים

עודד פורר: מה התציב שלכם לשוברים הפרטיים?     

סיון גולדשטיין-הבר: התקציב שלנו בבסיס הוא 20,000,000

סיון גולדשטיין-הבר:  בתחילת השנה ביקש וקיבל השר אישור ממשרד האוצר לעוד 20,000,000

עודד פורר: זה נותן מענה לכמה עולים?     

סיון גולדשטיין-הבר: 40,000,000 נותן מענה לקרוב ל-6,000 עולים

סיון גולדשטיין-הבר:  שוב, אנחנו פתחנו את המאגר עד סוף חודש יוני מתוך כוונה בחצי השני של השנה כבר להיות עם פתרון אחר

עודד פורר: כמה עולים ממתינים היום לאולפנים?     

מעוז ביגון: כ-5,000

מעוז ביגון:  זה קצת גדל מהפעם הקודמת

סיון גולדשטיין-הבר: שלכולם גם הוצעו אולפנים פרטיים, וייתכן שגם חלקם כבר לומדים באולפנים פרטיים

מעוז ביגון: שאנחנו ממליצים להם, אם יש להם אפשרות לאולפנים פרטיים, אבל הם ממתינים לנו, כי בסוף, את המענה המקצועי יותר הם מקבלים אצלנו והם יודעים את זה

עודד פורר: כן

עודד פורר:  הסוכנות היהודית

עודד פורר:  אתם תהיו מוכנים לשים 50%?     

רינה זסלבסקי: קודם כול, אנחנו דיברנו על שליש בפעם הקודמת, זה עולה ממפגש למפגש?      

עודד פורר: נכון

עודד פורר:  ביקשתי שליש אתם, שליש חינוך, שליש קליטה

רינה זסלבסקי: לא, אתה דיברת על שליש חינוך, שליש קליטה ושליש הסוכנות היהודית

רינה זסלבסקי:  זה מה שהצעת

רינה זסלבסקי:  אז חושב לי להגיד שאנחנו כבר כרגע, עכשיו, משקיעים 250,000 שקל, בלי שאף אחד ביקש מאיתנו, כי פשוט זיהינו את הבעיה

רינה זסלבסקי:  אני יודעת שבמושגים של משרדי ממשלה זה לא הרבה כסף

רינה זסלבסקי:  אבל לארגון שחי מתרומות, לייצא 250,000 שקל יש מאין זה לא פשוט

רינה זסלבסקי:  אז אנחנו עושים את זה, וכרגע זה נותן מענה ל-288 לומדים, שהם כשליש מאותם אלף שדיברנו עליהם, כן? אז אפשר להגיד שאנחנו עשינו איזשהו קדימון לזה

רינה זסלבסקי:       אם באמת בשנה הבאה תהיה נכונות של כל הצדדים להשקיע שליש-שליש-שליש, אז ההנהלה שלנו מתייחסת לזה לגמרי ברצינות

רינה זסלבסקי:  זה ייתן פתרון לאלף עולים

עודד פורר: התקציב של הוואוצ'רים, העלות שלכם לאלף עולים זה סדר גודל של 8,000,000 שקל שאתם צריכים להשקיע, נכון? 7,500,000

עודד פורר:  אז מצאנו לכם פה בוועדה פתרון ב-800,000 שקל ל- - -     

סיון גולדשטיין-הבר: אני רוצה להגיד, גם בוועדה הזאת ישבו כל מיני אנשים שהציעו כל מיני פתרונות, ובוודאי ובוודאי בשוק יש הרבה מאוד פתרונות

סיון גולדשטיין-הבר:  כשאנחנו התחלנו, ואני אומרת "אנחנו", אבל אני חושבת שאתה התחלת, ולא אני

עודד פורר: את יודעת שהסוכנות היהודית היא לא גוף כמו גופים פרטיים שמפעילים

עודד פורר:  בהיבטים כאלה, של קליטה, למשל, בהתאם לאמנה בין מדינת ישראל למוסדות

סיון גולדשטיין-הבר: כשאנחנו, ואני חושבת, אדוני היושב-ראש, שזה אתה, אבל כשאנחנו התחלנו את השוברים הפרטיים היה צריך להגדיר מה גבולות הגזרה שלהם, ובתוך זה הוחלט שגופים שאין להם היכולת ללמד באופן פרונטלי מלא, לא יהיו חלק מהמאגר

סיון גולדשטיין-הבר:  אנחנו פועלים כדי לעשות איזשהו שינוי, אבל לתוך השינוי הזה אנחנו צריכים להכניס גם שכל טוב וגם גופים נוספים, ושוב אני אומרת, זה תהליך

עודד פורר: צריך להכניס כל כך הרבה שכל טוב, שכבר לא יהיה לכם את מי ללמד

עודד פורר:  זה המצב

עודד פורר:  אם אתם חושבים שמתוך ה-73,000 עולים האלה שהגיעו לכאן וממתינים שנה ללימודי עברית, רבים מהם יישארו – אתם טועים

עודד פורר:  ואני אומרת לכם את זה עכשיו, משרד הקליטה, לפני שהוא היה משרד העלייה והקליטה הוא היה משרד הקליטה, נכשל במובן הזה בקליטת העלייה חד-משמעית

עודד פורר:  לימודי העברית הם הבסיס של הבסיס לקליטת העלייה

עודד פורר:      כשעולה ממתין שנה ללימודי עברית, והמשרד לא הופך את העולמות כדי לדחוף לו את הפתרון, המשמעות היא שהוא יעזוב בסוף

עודד פורר:  או שהוא יעזוב, או שהוא ייפול על שירותי הרווחה

עודד פורר:  לצערי, רבים מהם יעזבו

עודד פורר:  רבים מהם גם עוזבים

עודד פורר:  בעיקר מי שנמצא במקצועות שהם מבוקשים בהרבה מאוד מקומות אחרים

עודד פורר:  אלף רופאים שהגיעו בשנה האחרונה, לעומת אלף בארבע השנים שקדמו לה

עודד פורר:  אחים ואחיות, מהנדסים, מהנדסות

עודד פורר:  הם לא יישארו פה

עודד פורר:  חלקם כבר עוזבים

עודד פורר:      אחר כך באים לפה לוועדה כל מיני כאלה ומספרים לנו שהעולים רק רואים בנו תחנת מעבר

עודד פורר:  הם לא רואים בנו תחנת מעבר, אבל הם באים לפה, קיבלו סיוע כספי שאמור לאפשר להם ללמוד עברית, אבל לא נותנים להם את האפשרות ללמוד עברית

עודד פורר:  מה הם יעשו? הם צריכים להתפרנס

סיון גולדשטיין-הבר: אני מסכימה איתך בצורה מלאה שעברית היא הדבר החשוב ביותר, ולכן אני אומרת שוב, היום אין עולה שמבקש שובר לאולפן פרטי ולא מקבל אותו

סיון גולדשטיין-הבר:  זה המצב היום

סיון גולדשטיין-הבר:  קורה לפעמים שיש כמה ימים שהדבר הזה באיזושהי תקיעות, אבל לא יותר מכמה ימים

סיון גולדשטיין-הבר:  לשיטתנו המצב לא טוב, ולכן אנחנו מרגישים אחריות מלאה ופועלים במרץ לייצר תוכנית שהיא תוכנית כוללת

סיון גולדשטיין-הבר:      כשאתה מדבר על אולפני הרישוי, ממילא היום, שום דבר שאנחנו מציעים כאן הוא היום לא פתרון לדבר הזה, רק האולפנים הממלכתיים

עודד פורר: תגדירי לי כמשרד הקליטה, מה הבעיה? אם יש לכולם אפשרות ללימודי עברית, אז מה הבעיה? יש בעיה?     

סיון גולדשטיין-הבר: שוב, אני יודעת כמובן שאתה מבין מצוין, ואני חושבת שכולנו מבינים מצוין את הבעיה

סיון גולדשטיין-הבר:  הפתרון הזמני קיים על השולחן

סיון גולדשטיין-הבר:  הבעיה העמוקה, צריך לייצר לה פתרון איכותי, ועל זה אנחנו עובדים, ואנחנו עובדים על זה במרץ

סיון גולדשטיין-הבר:       הבעיה העמוקה היא לייצר מניפה משמעותית של לימודי עברית איכותיים וטובים, שאנחנו גם עושים סטנדרטיזציה ביניהם ויודעים למדוד אותם בצורה זהה, וגם שמתאימים לעולים השונים שמגיעים ממדינות שונות

סיון גולדשטיין-הבר:  אני חושבת שיש לנו היום מגוון בעיות ויש לנו דרך לעשות, גם בהיבטי השכר של המורות, אבל יש גם עוד דברים נוספים שיש לעבוד עליהם באולפנים הממלכתיים

סיון גולדשטיין-הבר:  יש בעיה דחופה מאוד

סיון גולדשטיין-הבר:  הבעיה הדחופה היא היכולת שעולה ילמד עברית בצורה איכותית וטובה

סיון גולדשטיין-הבר:  זה מצריך כל מיני דברים

עודד פורר: משרד הקליטה אומר שייקח כמה חודשים כדי שתהיה לנו תוכנית כדי להבין מה אנחנו עושים עם הבעיה הזאת

עודד פורר:  לא דחופה

סיון גולדשטיין-הבר: שוב, כמה חודשים בקצב ממשלתי, אני חושבת שזה בהחלט להתייחס לזה בצורה דחופה

עודד פורר: כשאומרים לי פה בוועדה אנחנו עושים תוכנית לכמה חודשים, זה אומר שאולי אולי אולי בינואר הבא תהיה תוכנית שתתחיל לפעול

עודד פורר:  אני מכיר קצב של ממשלה, כשאומרים, אנחנו עושים תוכנית, ואומרים לי עוד כמה חודשים

עודד פורר:  את אפילו לא אומרת לי מתי

סיון גולדשטיין-הבר: אנחנו לא עוצמים את העיניים למצב עכשיו, אנחנו מוכנים להיות חלק מכל פתרון, ואנחנו גם הולכים ומגדילים את התקציב ככל שניתן

עודד פורר: סיון, אני מנהל פה חמישה דיונים על האולפנים, לא יודעת אם היית בכולם, בחלקם היית

עודד פורר:  עד עכשיו, מממשלת ישראל, לא ממשרד הקליטה, לא ממשרד האוצר, חייב לומר, כן קצת ממשרד החינוך שמנסה לייצר כל מיני פתרונות כאלה ואחרים, לא שמעתי איזשהו פתרון או הצעה לפתרון, שלא אומר, יהיה פתרון בעוד סדר גודל של חצי שנה פלוס

סיון גולדשטיין-הבר: והגדלת השוברים עד אז

סיון גולדשטיין-הבר:  זה כרגע הפתרון שלנו, והפיתוח ש הקורס הדיגיטלי בקמפוס איי אל, שגם הוא מתקדם יפה

עודד פורר: בערך איפה שהוא אחרי חגי תשרי נהיה עם איזשהו פתרון

עודד פורר:  כי לשיטת משרד האוצר יהיה אפשר לפתוח במשא ומתן רק אחרי שיעבור תקציב מדינה, אם יעבור תקציב מדינה ביוני

עודד פורר:  אם לא יעבור תקציב מדינה, בכלל אין לנו על מה לדבר

עודד פורר:       סוזי, בבקשה

סוזי עטר: שלום

סוזי עטר:  אני מתנצלת שלא יכולתי להגיע, אני פשוט מלמדת היום

סוזי עטר:  אין לנו מילויי מקום, אין לנו מורים, אין מי שימלא מקום

סוזי עטר:  אז אני מלמדת את התלמידים שלי

סוזי עטר:  ואני רוצה להגיד כמה דברים

סוזי עטר:      קודם כול, אני רוצה לספר לכם שביום חמישי באחת מקבוצות הוואטסאפ שאנחנו עושות בהן ונטילציה, אחת המורות שלחה שהיא לא יודעת מה לעשות, והיא מאוד מתלבטת לגבי ההמשך, וההתלבטות גרמה לה לחוש לא בטוב, והיא נשארת בבית בראשון ושני, והיא תעשה את החשיבה שלה

סוזי עטר:  כולם התחילו מאוד לעודד אותה, וזה תפס כמו אש בשדה קוצים, וכולם החליטו לעשות אותו דבר

סוזי עטר:  ביום ראשון וביום שני מורות האולפנים היו חולות

סוזי עטר:  הם שלחו למנהלים הודעה שהן מנצלות את ימי ההצהרה שלהן לערוך חשיבה מחדש על הנושא הזה של המשך העבודה, הן פשוט צריכות למלא טופס חל"ת

סוזי עטר:       אלה היו יומיים ממש סוערים, באמת

סוזי עטר:  היינו כמו בתוך חמ"ל

סוזי עטר:  אנשים לא מפסיקים להתקשר ולהתייעץ

סוזי עטר:  קודם כול, זה מאוד איחד בינינו

סוזי עטר:  בסופו של דבר ביקשנו מהמורים שלא יעשו שום דבר, שיחזרו וילמדו וימלאו חל"ת, אם ירצו, בשלב מאוחר יותר

סוזי עטר:  אני יודעת שזה לא מקובל, אבל יש לזה תקדימים

סוזי עטר:  זה נקרא הגשת בקשה חריגה לחל"ת

סוזי עטר:  מכאן אני שולחת בקשה למעוז, כנציג משרד החינוך, שאם זה יקרה, לא לדחות את כולם, להבין

סוזי עטר:  אנחנו לא יכולים לקחת החלטה עד סוף מרץ

סוזי עטר:      אני אמרתי למורות, אולי זה היה חוסר אחריות מצידי, אבל אמרתי להן שאין סיכוי שהמשרדים ייתנו לזה לקרות

סוזי עטר:  אין סיכוי שהמשרדים עשו מתווה והצליחו בניתוח ויהרגו את החולה

סוזי עטר:  זה לא יכול להיות

סוזי עטר:  אני בטוחה שיימצא לזה הפתרון

סוזי עטר:  נתתי להם את התקווה, ואני ממש מקווה שזו לא תקוות שווא

סוזי עטר:  הם מאמינים לי, הם מאמינים לנו, לחברי הנציגות, והם ישלחו חל"תים בשלב מאוחר יותר

סוזי עטר:       בנוסף, הייתי רוצה להגיד עוד משהו לגבי הוואוצ'רים הפרטיים

סוזי עטר:  הם חשובים, ללא ספק

סוזי עטר:  נערך מחקר לעומק על הנושא הזה של לימוד שפה, במיוחד פה, בעברית, ומכאן נולד הסיפור הזה של אולפן פרטי

סוזי עטר:  הגיעו למסקנה שבשום אופן אי אפשר ב-500 שעות ללכת ולדבר עברית, ולכן נולדו האולפנים הפרטיים

סוזי עטר:  ככל שיתווספו יותר ואוצ'רים, זה מצוין, אבל זה לא פותר בעיה

סוזי עטר:  העולה חייב גם את האולפן הציבורי

סוזי עטר:  אז ילמדו עברית מאוד מאוד בסיסית

סוזי עטר:  200 שעות, 250 שעות

סוזי עטר:  אנחנו נותנים 500 שעות

סוזי עטר:       אני רוצה לספר לכם שאני עזבתי את השיעור, הבאתי סטודנטית מתנדבת לחצי שעה עכשיו, והם לא רצו

סוזי עטר:  הם רצו לבוא איתי לזום

סוזי עטר:  אמרתי שאנחנו לא עושים את זה, אנחנו לא עושים פרובוקציות

סוזי עטר:  אנחנו ממתינים בצורה מכובדת עד שהעניין ייפתר או עד שנגיש חל"ת, ותלמדו באולפנים אתם, תבואו, מאיר, שירה, מעוז, אתם מוזמנים לבוא ללמד, הם אחלה אנשים, באמת

סוזי עטר:  העבודה הכי מאתגרת, כי היא קשה, אבל היא מספקת

עודד פורר: תודה רבה

עודד פורר:  חבר הכנסת אלקין

עודד פורר:  אני שמח שהצטרפת, אני לא יודע כמה אתה מעודכן בדיון החמישי שאנחנו מנהלים פה בנושא האולפנים, אבל אפילו מילימטר לא התקדמנו

עודד פורר:  כולם מכדררים בינם לבין עצמם את הבעיה

עודד פורר:  אם אתה רוצה להוסיף משהו מניסיונך, אבל המצב לא נותן סיבה לשיר, כמו שאומרים

זאב אלקין: לשיר בטח לא

זאב אלקין:  אני חושב שפה תפקידנו, והדרך שלנו פה היא להפעיל את הלחץ קודם כול על שר הקליטה

זאב אלקין:  הוא זה שצריך לדפוק על השולחן ולכנס את כל הגורמים יחד

זאב אלקין:  בסוף סוף הוא זה שמייצג את הלקוח בתוך ממשלת ישראל

עודד פורר: משרד הקליטה טוען שהוא נתן פתרון, האולפנים הפרטיים מבחינתו זה הפתרון

סיון גולדשטיין-הבר: לא אמרנו שזה הפתרון, אני חייבת להתערב

סיון גולדשטיין-הבר:  אמרנו שזה הפתרון כרגע, הזמני

סיון גולדשטיין-הבר:  וכרגע הרחבנו את המענה הזה בזמן שאנחנו עושים איזושהי תוכנית אסטרטגית כוללת כדי לשפר את כל הסיפור הזה שנקרא לימוד עברית למבוגרים

סיון גולדשטיין-הבר:  צריך לומר שגם בתוכנית הכוללת שבה אנחנו רוצים לייצר מניפה של מענים, גם שם הסמכות על שכר המורות במשרד החינוך לא יהיה שלנו

סיון גולדשטיין-הבר:  אנחנו כן נשים את הפתרון הזה בתוך סדרה של פתרונות שיש מקום להרחיב עוד אופני לימוד

סיון גולדשטיין-הבר:  אבל עד שנעשה את הדבר הזה באופן שלם ומסודר, כרגע הפתרון הוא הרחבה של השוברים

זאב אלקין: מה משמעות ההרחבה? הרי בפועל העולה מאבד את האפשרות שיש לו, הרי אתם לא תיתנו לו פעמיים שובר, נכון?     

סיון גולדשטיין-הבר: אפשר ללמוד גם הפוך, אפשר קודם שובר ואחרי זה משרד החינוך

זאב אלקין: מה הוא יעשה במשרד החינוך? או שהשובר לא שווה שום דבר

סיון גולדשטיין-הבר: ברמה הגבוהה יותר

זאב אלקין: אבל אין

זאב אלקין:  אולפנים של משרד החינוך כבסיס מכוונים בדרך כלל לרמות א'-ב', ולכן, אם הלימודים שלו בשובר היו באולפן נורמלי והוא התקדם, לא משהו מסוג הטענות שעלו פה, אז כבר לא יעזור לו משרד החינוך, את זה הוא כבר עבר

זאב אלקין:  ואז בפועל, הפתרון הזה מונע ממנו את הדרך הנכונה, שבשביל זה לרוב הוכנסו השוברים

זאב אלקין:  ללמוד באולפן בסיסי של משרד החינוך, ואז להשתמש בשובר כדי להתקדם

זאב אלקין:  לכן השוברים הם בטח לא הפתרון

זאב אלקין:  אבל אם כבר בתקופה הזאת שהמדינה היא זאת שמונעת מהאנשים, ההחלטה המינימלית שלדעתי אתם צריכים לקבל, תכף אני אגיד משהו על פתרון המשבר, אבל כל עוד המשבר נמשך, אתם צריכים לקבל החלטה של מי שלא למד באולפן של משרד החינוך כי לא היה לו מקום בזמן, יוכל לקבל שובר פעמיים

זאב אלקין:  אחרת הוא נפגע בזכויות הכי בסיסיות שלו בגלל המחדל של המדינה

זאב אלקין:  המדינה פה היא זאת שנכשלת

עודד פורר: אני חייב להוסיף כאן, רק ברשותך, חבר הכנסת אלקין בשנת 2007 הגה את השיטה הזאת בכלל של השוברים

עודד פורר:  כשאנחנו ישבנו עם הוועד של האולפנים ללימוד עברית עם עובדי ההוראה, הוא הציג את זה כפתרון משלים, ולגן מה שהוא אומר הגיוני

עודד פורר:  זה רק פתרון משלים, זה לא במקום האולפן

זאב אלקין: כשהייתי שר הקליטה, מאוד קידמתי את הנושא של הוואוצ'רים, אבל אף פעם לא דיברנו עליו כמחליף

סיון גולדשטיין-הבר: אנחנו גם עכשיו לא מדברים עליו כמחליף

סיון גולדשטיין-הבר:  אנחנו כן אומרים, ואני כן חושבת שצריך להגיד, אנחנו אומרים שהעולים הם שונים אחד מהשני, והתקופה שבה כולם מגיעים ויכולים להיכנס לחמישה חודשי לימוד חמישה ימים בשבוע, עברה

סיון גולדשטיין-הבר:  זה עדיין צריך להיות פתרון מרכזי, אבל זה לא הפתרון היחיד, ולכן אנחנו עובדים על לייצר מניפה של מענים

זאב אלקין: אבל יש פה שני דברים

זאב אלקין:  אמרתי, בהחלטה פשוטה מנהלית, לעולים שנפגעו בתקופה הזאת, אתם יכולים באופן חריג לאפשר פעמיים ואוצ'ר?     

סיון גולדשטיין-הבר: אני מודה שלא חשבתי על זה עד כה באופן הזה, וכתבתי את זה

מעוז ביגון: אני לא מבין את ההיגיון הכלכלי בזה, חבר הכנסת, כי באולפנים הממלכתיים הוא עולה בין 4,000 ל-5,000 שקל כולל הכול

מעוז ביגון:  אם אתה נותן לו פעמיים ואוצ'ר - - -     

עודד פורר: אבל אתם לא נותנים לו אולפן ציבורי

עודד פורר:  אתם לא נותנים

עודד פורר:  אתם מעוניינים, אבל אין לכם מורים, המורים עוזבים, אתם מצמצמים

עודד פורר:  אבל לא יהיה הסכם

עודד פורר:  לפי מה שאומרים פה נציגי האוצר - - -     

זאב אלקין: אני לא מציע להחליף את האולפן של המדינה באולפן ואוצ'ר

זאב אלקין:  אני מציע למי שנפגע, בגלל שכרגע המדינה לא מספקת את השירות שהיא צריכה לתת, כפעולת חירום, באופן זמני, לתת לו זכות לשני ואוצ'רים, כי הוא לא צריך להיפגע

זאב אלקין:  זה שהמדינה פה רודפת אחרי הזנב של עצמה, זו לא סיבה שהעולים ייפגעו

זאב אלקין:       למה זה יגמור את הציבוריים? ברור שלא, כי נאמר פה בצדק, זה לא כלכלי וזה לא הפתרון הבסיסי

עודד פורר: אתם לא מבינים שאתם סוגרים את האולפנים הציבוריים? אתם לא מבינים שכשאתם נמצאים במצב שבו אין הסכמי שכר

עודד פורר:  אם היום יש 500 מורות ומורי אולפן, אני לא אבדוק כמה מהם קרובים לגיל פנסיה, אני יכול להעריך שלא מעטים

עודד פורר:  אתם, בשנה הבאה, להערכתי, תהיו לפחות עם בין 10% ל-15% פחות, גם אם תעשו הסכם שכר

מעוז ביגון: אבל ייכנס דם חדש

מעוז ביגון:  אם יהיה הסכם

עודד פורר: איזה דם חדש? מתי תגייס את הדם החדש? מתי? אתה אמור להתחיל ללמד

עודד פורר:  מתי תעשה את הסכם השכר? בואו נניח שאתם עובדים סופר מהר

עודד פורר:  מתי יהיה הסכם שכר? לפי מרכז מחקר ומידע של הכנסת, 30% ממורות האולפנים קרובות לפנסיה

עודד פורר:  מתי יהיה הסכם שכר? אתה לא מצליח לגייס, סליחה, מורים לבתי הספר עם הסכם שכר באופק חדש אתם לא מצליחים לגייס מורים

עודד פורר:  אין לכם מורות ומורים לאנגלית, אין לכם מורות ומורים למתמטיקה, מחשבים

עודד פורר:  איפה תגייסו מורים? מאיפה?     אתם מנותקים

עודד פורר:  לא אתם, גם לא אתה, מעוז, אני באמת חייב להגיד גם מילה טובה

עודד פורר:  גם לך, גם לאנשי האוצר, וגם למשרד הקליטה, לעובדים שמגיעים לפה

עודד פורר:  אתם מגיעים לפה, אני רואה שזה חשוב

עודד פורר:  אבל הממשלה כממשלה מנותקת לחלוטין מהאירוע

עודד פורר:  מנותקים

עודד פורר:  העלייה למדינת ישראל צמחה פי שלושה, ומספרים לי את אותם הסיפורים

עודד פורר:  איזה תגייסו?! אתם סוגרים, במו ידיכם אתם קובעים היום צו סגירה לתוכניות של האולפנים הציבוריים

עודד פורר:       אגב, אם הייתם באים אליי ואומרים, זאת החלטה, קיבלנו החלטה ללכת לפורמט אחר, היה אפשר להתווכח עליה, נכון או לא

עודד פורר:  לפחות הייתה החלטה

עודד פורר:  זה לא

עודד פורר:  פשוט לא עושים כלום

עודד פורר:  זה התסכול הגדול

עודד פורר:  לא עושים דבר

עודד פורר:  זה לא שהתקבלה החלטה לסגור את האולפנים

עודד פורר:  הם פשוט נסגרים, הם ייסגרו

עודד פורר:  המשמעות של הפעילות ושל הצורה שבה אתם עובדים היא סגירת האולפנים הציבוריים

עודד פורר:  אחרי ש-30% מהמורות תצאנה לפנסיה ועוד עשרה יעברו, לא יישארו לכם אולפנים

עודד פורר:  נגמר

עודד פורר:  וה-50%, 250 המורות שיישארו ילמדו בתנאי לחץ כאלה? שהיום במקום 25 אתם דוחפים 35 תלמידים לכיתה? בצדק, כי אין ברירה

עודד פורר:  הן לא יישארו

עודד פורר:  גם הן יעזבו

עודד פורר:       אני אומר לכם, אני מסתכל פה על האירוע הזה, אני רואה אתכם, אנחנו רואים את ההתרסקות, וכאילו אף אחד לא שם את היד על ההגה ומסיט את האונייה הזאת שלושים מעלות שמאלה או ימינה

עודד פורר:  ימינה בטוח שלא, הממשלה הזאת נוסעת רק שמאלה

עודד פורר:       רצית להוסיף משהו, חבר הכנסת אלקין?     

זאב אלקין: כן, אני אחזור לדבר המרכזי שבו פתחתי, כי שוב, בעיניי פתרון ואוצ'ר הוא פעולת חירום והכלי שהצעתי הוא בעיניי הכרחי, אבל זה לא מה שפותר את עיקר הבעיה

זאב אלקין:  בסוף, יש סביב שולחן הממשלה בן אדם שמופקד לנושא הזה

זאב אלקין:  זה נכון שהמורים של האולפנים לא אצלו, אבל הוא זה שמייצג את הלקוח, אין מישהו אחר שמייצג את הלקוח

זאב אלקין:  ולכן, דווקא כמי שמפקח על הפעילות בתחום הזה של עלייה וקליטה, אני חושב שתפקידנו או לזמן אותו לישיבת חירום שוב, מעבר לישיבה הכללית שבה הוא נכח אז והתייחס לסוגיה הזאת, ולהפעיל את כל הלחץ האפשרי כדי ששר העלייה והקליטה ידפוק על השולחן

זאב אלקין:  אגב, הוא מכיר את שר האוצר, נדמה לי, ובסופו של דבר לסיים את האירוע הזה

זאב אלקין:  הרי בשביל מה יש שר העלייה והקליטה אם במצב כזה הוא שותק?     

עודד פורר: שמעון שטרית, מנהל אולפני גיור בירושלים, ואחריו אלכס ללוש, ואז אני אסכם את הדיון

שמעון שטרית: תודה רבה

שמעון שטרית:  ראשית כול אני רוצה להודות לך, יושב-ראש הוועדה על ההתמדה, הנחישות בטיפול בעניין שלנו

שמעון שטרית:  אני מייצג אולפנים של דוברי אמהרית

שמעון שטרית:  אני רוצה לייצג את המוחלשים, את אותם דוברי אמהרית

שמעון שטרית:       ואני אספר סיפור קטן

שמעון שטרית:  כמנהל אולפן לדוברי אמהרית, אני עומד מול אישה בסופר, כי דיברו פה קודם על מהנדסים ורופאים וכו'

שמעון שטרית:  אני עומד מול אישה דוברת אמהרית בסופר

שמעון שטרית:  היא עומדת איפה שהקמח, סוכר, מלח, ואני רואה אותה לוקחת את האצבע, טובלת בלשון, נוגעת במדף וטועמת

שמעון שטרית:  חשבתי שחסר סוכרים, חסר מלחים, אני לא יודע

שמעון שטרית:  אז היא אומרת לי, אני רוצה לקנות סוכר, ואני לא יודעת אם זה סוכר או מלח, כי שתי החבילות אותו דבר, שתיהן בצבע לבן

שמעון שטרית:  אז היא טועמת, כי לפעמים נופל קצת

שמעון שטרית:  והיא אומרת לי, זה סוכר, אז אני לוקחת

שמעון שטרית:  שאלתי אותה, תגידי, לא למדת עברית באולפן? אז היא אומרת לי, לא, לא יכולתי וסיפורים, ובעברית רצוצה

שמעון שטרית:       אז אנחנו דואגים לאותם מהנדסים ורופאים, אבל יש אנשים מוחלשים שלא יכולים להתנהל ביום-יום

שמעון שטרית:  לא יכולים לקנות, לקרוא, להגיד מספר הן לא יכולות

שמעון שטרית:      אני מתפלא על האוצר

שמעון שטרית:  שמעתי כל הזמן את המושג "נערי האוצר"

שמעון שטרית:  באמת, תגידו לי, מה, אתם לא רואים, כמו שאמר יושב הראש? צריך להיות עיוור כדי לא לראות את זה

שמעון שטרית:  אני מכיר את שירה כבר שלוש שנים, אני יושב איתה

שמעון שטרית:  כן, היום, מחר, אולי, אתמול, נבוא ניפגש, יתכנסו או לא יתכנסו

שמעון שטרית:  ההסתדרות איתנו

שמעון שטרית:  משרד החינוך איתנו

שמעון שטרית:  אתם יודעים מה? כולם אוהבים אותנו

שמעון שטרית:  הניתוח אולי יצליח, אבל החולה לא ימות, החולה כבר מת

שמעון שטרית:  עשרות מורים יפרשו

שמעון שטרית:  אני אומר לכם את זה בוודאות

שמעון שטרית:  אני מקבל את המיילים, סוזי אמרה את זה

שמעון שטרית:  המורים לא איתנו

שמעון שטרית:  אנחנו נגיע לספטמבר עם 30% מצוות כוח האדם

עודד פורר: תודה רבה

עודד פורר:  אלכס ללוש

אלכס ללוש: אני מנכ"ל אולפן שהוא אחד מאולפני הוואוצ'רים

אלכס ללוש:  אני אנסה לדבר גם בשם אולפני הוואוצ'רים האחרים

אלכס ללוש:  שמעתי דברים שרציתי להגיב עליהם

אלכס ללוש:       קודם כול, לגבי האיכות של האולפן שלנו

אלכס ללוש:  הוא באיכות מאוד גבוהה, ולפעמים יותר גבוהה ממה שקיים במשרד החינוך

אלכס ללוש:  שמעתי את הדברים שמייצג אולפן החינוך

אלכס ללוש:  יש לנו דווקא הרבה מורות שפרשו ממשרד החינוך והגיעו אלינו, ובאמת שהאיכות של ההוראה היא מצוינת

אלכס ללוש:  זה הדבר הראשון שרציתי להגיד

אלכס ללוש:      דבר שני, מה שאמר חבר הכנסת אלקין, יש לנו הרבה ביקוש של אנשים שרוצים להמשיך לקורס שני ולהשתמש בשובר שני במידת הצורך

אלכס ללוש:      והדבר השלישי, לגבי ההתקדמות בהוראה

אלכס ללוש:  בגלל שיש לנו שמונה תלמידים ולא שלושים, אז בשעה אנחנו מתקדמים יותר מהר בחומר, ולכן קורס של 300 שעות הוא 250 שעות, הוא שקול ל-500 שעות

אלכס ללוש:       והדבר האחרון הוא לגבי מקומות

אלכס ללוש:  אנחנו מקבלים כל תלמיד שרוצה להתחיל

אלכס ללוש:  אנחנו מגייסים מורים חדשים, אנחנו עובדים מאוד קשה, ואני רוצה גם להודות לסיון, שעובדת מאוד מאוד קשה כדי לקדם את העניין במשרד הקליטה, ולכל צוות משרד הקליטה, גם לרוני וגם לשרי

אלכס ללוש:  אבל יש מקומות שלא כלכלי לנו להקים

אלכס ללוש:  לדוגמה, אנחנו רוצים להקים מרכז חדש בבאר שבע

אלכס ללוש:  זה לא כלכלי לנו מסיבות של עלות - - -     

עודד פורר: תודה רבה

עודד פורר:  משפט לפני סיכום, חבר הכנסת אלקין

זאב אלקין: אני מנסה לראות מה אנחנו יכולים לעשות בסיטואציה הזאת לפני שעוד פעם הכנסת תצא לפגרה

זאב אלקין:  לכן אני מציע בכל זאת לנסות ליזום מפגש חירום, אפשר להזמין לפה את כל שלושת השרים, אם הם יבואו אני לא יודע

זאב אלקין:  אבל יש את שר הקליטה, יש את שר האוצר ויש את שר החינוך

זאב אלקין:  אבל בסופו של דבר, אני חושב שסביב שולחן הממשלה, הבן-אדם שצריך להפוך את השולחן הוא שר העלייה והקליטה

עודד פורר: שר הקליטה, חד-משמעית

עודד פורר:  טוב, אני רוצה לסכם את הדיון

עודד פורר:  חדשות מאוד לא טובות עבורנו בדיון הזה, דיון חמישי במספר

עודד פורר:  ואנחנו רואים שהנושא לא נמצא אפילו לקראת פתרון

עודד פורר:  נוכח זאת חייבים לנקוט צעדים קצת יותר אגרסיביים, אני אומר את זה לכל הנוגעים בדבר

עודד פורר:      ראשית, אני קורא לשר הקליטה, הוועדה קוראת לשר הקליטה במובן הזה, להרים קול עזקה בתוך הממשלה על המשבר החמור שאנחנו נמצאים בו, ועל העובדה שמדינת ישראל מובילה בפועל במדיניות שלה דה פקטו לסגירת אולפני העברית

עודד פורר:      שנית, אני פונה להסתדרות המורים וטוען שכבר חצינו מזמן את הגבול המידתי והנחמד של ההתנהלות הנעימה, ומכל מה שעולה כאן, הממשלה לא תזוז אלא אם כן תנקטו צעדים ארגוניים, כולל הכרזה על סכסוך עבודה

עודד פורר:  חד-משמעית אנחנו מדברים כאן על אירוע שהוא אירוע חמור מאוד, עם כל הניסיון שלי להוביל את הצדדים להידברות בשלושת החודשים האחרונים, לצערי, כולם תקועים בעמדות שלהם, וכנראה עד שלא תהיה חרב מעל הצוואר של הממשלה, היא לא תזוז ולא תעשה דבר

עודד פורר:       בהקשר הזה אני גם מבקש להוציא שלושה זימונים נפרדים

עודד פורר:  זימון אחד לשר העלייה והקליטה, זימון אחד לשר האוצר וזימון אחד לשר החינוך בהתאם לסעיף 123א לתקנון הכנסת ולחוק יסוד הכנסת

עודד פורר:  אני רוצה שהשרים יבואו לכאן

עודד פורר:  צריך גם להוציא את הזימון הרשמי, ואני גם אדבר איתם

עודד פורר:  הנושא הזה הוא נושא חירום, וביום שני הבא אנחנו נקיים פה ישיבת מעקב קצרה, רק בשביל לשמוע מהם את עמדותיהם

עודד פורר:  אני שומע מעמדות נציגי המשרדים, לא מחדשים לנו דבר

עודד פורר:       אני באמת אומר שוב, ממשלת ישראל לא מבינה את השעה שבה אנחנו נמצאים מבחינת העלייה לארץ

עודד פורר:  אתמול נפרדנו פה מציפי גלעדי, שעברה בוועדה 47 שנים

עודד פורר:  באו לפה יושבי ראש ועדה מכל הדורות אחורה, מעוזי ברעם וקליינר, ונעמי בלומנטל, אנשים שנגעו בעלייה בתקופות, מדברים על העלייה הגדולה מברית המועצות בשנות התשעים

עודד פורר:  חבר'ה, אנחנו נמצאים במספרים האלה, ולא רק שאנחנו לא מתגברים, הממשלה דה פקטו מצמצמת

עודד פורר:  העלייה גדלה פי שלושה, והממשלה מצמצמת

עודד פורר:  אין לי הסבר לאירוע הזה, לא מצליח להסביר אותו בשום דרך שהיא

עודד פורר:       מה מצאת בתקנון, חבר הכנסת אלקין?     

זאב אלקין: אני מציע לאדוני להצביע לזימון האישי

זאב אלקין:  למה? כי לפי התקנון, במידה וועדה לא החליטה על הזימון של שר, הוא יכול לשלוח נציג במקומו

זאב אלקין:  לכן זאת צריכה להיות החלטת הוועדה, כדי שהזימון יהיה אישי לשר עצמו והוא לא יוכל להתחמק ולשלוח מישהו

עודד פורר: את נושא הזימונים אני מבקש להעלות להצבעה בוועדה

עודד פורר:  מי בעד לזמן את השרים שמניתי לדיון? מי נגד? מי נמנע?      

עודד פורר: אושר     הוועדה תזמן

עודד פורר:  אנחנו ביום שני נתאם את הישיבה בהתאם ללו"ז שלהם

עודד פורר:  תודה רבה

עודד פורר:  הישיבה נעולה